පක්ෂ පාට භේදයෙන් තොරව ජනතාවාදී සේවයක් සිදු කරමින් මධ්‍යම පළාත රටේ ආශ්චර්ය බවට පත්කරන්නේ යැයි මධ්‍යම පළාත් ප්‍රධාන ඇමැති සරත් ඒකනායක මහතා පැවසීය.මනාප ඡන්ද ක්‍රමය තුළ අපේක්ෂකයින් අතර තරගයක් පැවතීම සාමාන්‍ය දෙයක් වුවත් දැන් ඒ සියල්ල පසෙකින් තබා සැවොම කණ්ඩායමක් ලෙස එකට එක්ව ක්‍රියා කළ යුතුව තිබෙන බවද ඒ මහතා කීය.මධ්‍යම පළාත් ප්‍රධාන අමාත්‍ය ධුරයට සිව්වන වරටත් පත්වූ සරත් ඒකනායක මහතා මල්වතු පාර්ශ්වයේ මහනායක අතිපූජ්‍ය තිබ්බටුවාවේ ශ්‍රී සිද්ධාර්ථ සුමංගල මහනාහිමියන් බැහැදැක ආශිර්වාද ලබාගැනීමෙන් අනතුරුව මාධ්‍ය හමුවේ අදහස් දක්වමින් මෙසේ ප්‍රකාශ කෙළේය.